Alessandro Florenzi viċin li jingħaqad b'self ma' AC Milan Id-difensur ta' Roma Alessandro Florenzi jinsab viċin li jingħaqad b'self ma' AC Milan. L-internazzjonali Taljan ilu jfittex club ġdid dan is-sajf, peress li ma jidhirx li jinsab fil-pjanijiet ta' Jose Mourinho fl-Olimpico. L-ex captain ta' Roma jista' jingħaqad mar-Rossoneri b'self b'għażla ta 'xiri, li jista' jsir obbligu jekk ir-Rossoneri jikkwalifikaw għaċ-Champions League. Iż-żewġ partijiet għadhom qed jinnegozjaw il-ftehim iżda l-ex player ta' Valencia u Paris Saint-Germain jinsab viċin li jingħaqad ma' AC Milan. Florenzi, li għalaq 30 sena f'Marzu li għadda, lagħab 280 logħba kompetittiva mal-Giallorossi, iżda ma kienx parti mill-grupp minn meta telaq b'self fi Spanja fit-tieni nofs tal-istaġun 2019-20. Huwa qatta' l-istaġun li għadda b'self ma' PSG, fejn lagħab 36 partita u skorja żewġ goals fil-proċess.